Γεγονότα Νοεμβρίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2019, συνοδευόμενα από τις πηγές μέσω των οποίων μεταδόθηκαν. 

## 1 Νοεμβρίου
;Πόλεμος και επιθέσεις
*Ένοπλοι στο Μάλι σκοτώνουν 53 στρατιώτες και έναν πολίτη στην περιφέρεια Μενάκα. (Reuters)

;Δυστυχήματα
*Επτά Νοτιοκορεάτες αγνοούνται έπειτα από τη συντριβή ελικοπτέρου της πυροσβεστικής στο οποίο επέβαιναν, στα ανοικτά των διαφιλονικούμενων νησίδων Ντοκντό ή Τακεσίμα, για τις οποίες ερίζουν η Νότια Κορέα και η Ιαπωνία. naftemporiki.gr 

## 2 Νοεμβρίου
;Πόλεμος και επιθέσεις
*Εμφύλιος πόλεμος της Συρίας
**Από έκρηξη παγιδευμένου αυτοκινήτου στην Τελ Αμπιάντ της κυβερνητικής επαρχίας Ράκα  στα σύνορα της Τουρκίας με τη Συρία, σκοτώνονται 13 άτομα και τραυματίζονται περισσότερα από 30 άλλα, ιδίως άμαχοι. (Reuters)
*Εννέα παιδιά σκοτώνονται από έκρηξη βόμβας στην επαρχία Ταχάρ του Αφγανιστάν. (BBC News)

;Αθλητισμός
*Στο παγκόσμιο κύπελλο ράγκμπι η Νότια Αφρική νικά την Αγγλία  32–12 και στέφεται για 3η φορά παγκόσμια πρωταθλήτρια. (NBC Sports) 

## 3 Νοεμβρίου
;Πόλεμος και επιθέσεις
*Ο αριθμός των νεκρών στην περιφέρεια Ορόμια της Αιθιοπίας αυξάνεται σε 86. (Reuters)

;Πολιτική και εκλογές
* Στη Βενεζουέλα έπειτα από τα μέτρα της Αργεντινής τον περασμένο μήνα, η κυβέρνηση του Ελ Σαλβαδόρ απελαύνει τους διπλωμάτες της κυβέρνησης της Βενεζουέλας με επικεφαλής τον Νικολάς Μαντούρο. (BBC News)

;Αθλητισμός
* Ο Λιούις Χάμιλτον κατακτά το 6ο του πρωτάθλημα οδηγών της Φόρμουλα Ένα μετά το γκραν πρι των ΗΠΑ.(formula1.com)

## 4 Νοεμβρίου
;Πόλεμος και επιθέσεις
*Διαδηλώσεις στο Ιράκ το 2019
**Τουλάχιστον πέντε άτομα σκοτώνονται και μέχρι και 30 τραυματίζονται, από τα πυρά των δυνάμεων ασφαλείας εναντίον διαδηλωτών κοντά στη γέφυρα Αχράρ της Βαγδάτης. (Al Jazeera)
**Η κυβέρνηση του Ιράκ διακόπτει την πρόσβαση στο διαδίκτυο, συμπεριλαμβανομένης μιας μεγάλης συσκότισης στη Βαγδάτη. (Reuters)
*Ένοπλοι σκοτώνουν 9 Αμερικανο-Μεξικανούς Μορμόνους στη Σονόρα στο βόρειο Μεξικό. (BBC) (''USA Today'') (BBC News)
*Σκοτώθηκαν από τον αιγυπτιακό στρατό 80 μαχητές του ΙΚΙΛ στο κεντρικό και νότιο Σινά κατά τον τελευταίο μήνα. (Reuters)

;Διεθνείς σχέσεις
*Οι ΗΠΑ ανακοινώνουν στα Ηνωμένα Έθνη ότι αποσύρονται επίσημα από τη Συνθήκη του Παρισιού.(NPR)

;Πολιτική και εκλογές
*Η Βουλή των Κοινοτήτων στο Ηνωμένο Βασίλειο εκλέγει νέο πρόεδρο τον Σερ Λίντσεϊ Χόιλ στην τέταρτη και τελική ψηφοφορία. (''The Guardian'')
*Πολιτική της Ρουμανίας
**Το Κοινοβούλιο της Ρουμανίας εκλέγει τον Λούντοβικ Όρμπαν στην πρωθυπουργία μετά την ανατροπή της Βιόριτσα Ντάντσιλα με πρόταση δυσπιστίας στις 10 Οκτωβρίου. (ABC News)

;Επιστήμη και τεχνολογία
*Η NASA αναφέρει ότι παρέλαβε το πρώτο μήνυμα από το διαστρικό διάστημα και από το διαστημόπλοιο ''Voyager'' 2. (''The Guardian'') (Jet Propulsion Laboratory)

## 5 Νοεμβρίου

;Πόλεμος και επιθέσεις
*Εμφύλιος πόλεμος της Υεμένης
**Η Υεμένη και το Νότιο Μεταβατικό Συμβούλιο υπογράφουν συμφωνία για κυβέρνηση συνεργασίας στο Ριάντ της Σαουδικής Αραβίας, με σκοπό να δοθεί ένα τέρμα στις εχθροπραξίες μεταξύ δύο ομάδων στο Άντεν. (Al Jazeera)
;Νόμος και έγκλημα
*Τρεις πυροσβέστες σκοτώνονται και άλλοι δύο και ένας αστυνομικός τραυματίζονται από έκρηξη σε εγκαταλελειμμένη φάρμα στο Κουαρνιέντο του Πεδεμόντιου στην Ιταλία. Η έκρηξη προκλήθηκε από δύο βόμβες που είχαν τοποθετηθεί στο κτήριο. (Fox News)

## 6 Νοεμβρίου

;Πόλεμος και επιθέσεις
*Είκοσι ένοπλοι ανοίγουν πυρ γύρω από συνοριακό φυλάκιο μεταξύ Τατζικιστάν και Ουζμπεκιστάν, σκοτώνοντας έναν συνοροφύλακα και έναν αστυνομικό. Πέντε από τους δράστες συλλαμβάνονται και άλλοι 15 πέφτουν νεκροί.(Al Jazeera)
*Δέκα πολίτες σκοτώνονται σε επίθεση παραστρατιωτικών των Ενωμένων Δημοκρατικών Δυνάμεων, οι οποίοι διέσχισαν τα σύνορα από την Ουγκάντα προς το Βόρειο Κίβου της Λαϊκής Δημοκρατίας του Κονγκό. (France 24)
*Σε επίθεση ενόπλων σε κονβόι καναδικής εταιρείας εξόρυξης χρυσού σε δρόμο της Μπουρκίνα Φάσο, σκοτώνονται 37 άτομα και άλλα 60 τραυματίζονται. (BBC News)
**Η Γαλλία ανακοινώνει ότι θα στείλει χερσαίες δυνάμεις σε τρεις περιοχές της Μπουρκίνα Φάσο. (Al Jazeera)
*Στην αιματηρότερη επίθεση στην Ταϊλάνδη εδώ και πολλά χρόνια, ένοπλοι σκοτώνουν 15 άτομα και τραυματίζουν άλλα 5 σε φυλάκιο στην επαρχία Γιάλα. (Reuters) (''Bangkok Post'')

## 7 Νοεμβρίου
;Δυστυχήματα
*Από τη συντριβή ενός αεροσκάφους τύπου Cirrus SR22 σε οικία στην Άπλαντ της Καλιφόρνια σκοτώνεται ο πιλότος. (''Los Angeles Times'')

;Νόμος και έγκλημα
*Μετεκλογική βία στη Βολιβία:
**Η δήμαρχος του Βίντο, Πατρίσια Άρσε, από το κυβερνών Κίνημα για Σοσιαλισμό, υφίσταται επίθεση από διαδηλωτές της αντιπολίτευσης, οι οποίοι την διαπομπεύουν σέρνοντάς την στους δρόμους ξυπόλητη, την καλύπτουν με κόκκινη μπογιά και της κουρεύουν με τη βία τα μαλλιά. (BBC News)
**Σε συγκρούσεις μεταξύ υποστηρικτών και μη του προέδρου Μοράλες, σκοτώνεται ένας 20χρονος. (Voice of America)

;Πολιτική και εκλογές
*Γενικές εκλογές του Μαυρίκιου (2019)
**Οι πολίτες στον Μαυρίκιο προσέρχονται στις κάλπες για τις βουλευτικές εκλογές. Το Ριζοσπαστικό Σοσιαλιστικό Κίνημα του πρωθυπουργού Πράβιντ Τζάγκνοτ κερδίζει τη νίκη με μεγάλη πλειοψηφία, εξασφαλίζοντας επανεκλογή. (Foreign Brief) (''The New York Times'') (Reuters)

## 8 Νοεμβρίου
;Καταστροφές και δυστυχήματα
*Σεισμός 5,9 Ρίχτερ πλήττει το βορειοδυτικό Ιράν, σκοτώνοντας τουλάχιστον 6 άτομα και τραυματίζοντας πάνω από 300. (Al Jazeera)

;Νόμος και έγκλημα
*Με διαταγή ομοσπονδιακού δικαστηρίου αποφυλακίζεται ο πρώην πρόεδρος της Βραζιλίας Λουίς Ινάσιο Λούλα ντα Σίλβα.(Reuters) 
*Στο Χονγκ Κονγκ ένας φοιτητής του πανεπιστημίου του εδάφους πεθαίνει από τραύμα στον εγκέφαλο έπειτα από πτώση στη διάρκει ατων αντικυβερνητικών διαδηλώσεων.(''The Guardian'') (''The New York Times'')

;Πολιτική και εκλογές
*Υπό την πίεση της επιβολής κυρώσεων από την ECOWAS, ο νεοδιορισθείς πρωθυπουργός της Γουινέας-Μπισσάου Φαουστίνο Ιμπαλί παραιτείται. (Yahoo! News)

## 9 Νοεμβρίου
;Πόλεμος και επιθέσεις
*Διαδηλώσεις στη Χιλή το 2019
**Διαδηλωτές εισβάλλουν με τη βία στην πρεσβεία της Αργεντινής στο Σαντιάγκο και την πυρπολούν εξαιτίας της υποστήριξης του Μπουένος Άιρες προς τον πρόεδρο Σεμπαστιάν Πινιέρα.(Buenos Aires Times)

;Καταστροφές και δυστυχήματα
*Οι σοροί τριών ατόμων που σκοτώθηκαν κατά τις δασικές πυρκαγιές στην Αυστραλία ανακαλύπτονται σε δύο διαφορετικά μέρη. (''The Sydney Morning Herald'')

## 10 Νοεμβρίου
;Πολιτισμός και κουλτούρα
*Πραγματοποιείται η παρέλαση στο Τόκιο για την ενθρόνιση του νέου αυτοκράτορα της Ιαπωνίας, Ναρουχίτο και της συζύγου του, Μασάκο. (''Mainichi Shimbun'') (Kyodo News Plus) (Associated Press)

;Πολιτική και εκλογές
*Εξελίξεις στη Βολιβία:
**Ο πρόεδρος της Βολιβίας Έβο Μοράλες ανακοινώνει τη διεξαγωγή νέων γενικών εκλογών έπειτα από τις καταγγελίες για νοθεία. (Deutsche Welle) (''The New York Times'')
**Λίγες ώρες μετά την ανακοίνωση, ο Μοράλες παραιτείται από την προεδρία εν μέσω πιέσεων των ενόπλων δυνάμεων και της αστυνομίας, σε φερόμενο πραξικόπημα.(BBC News) (''The Guardian'')
**Οι συνταγματικοί διάδοχοι του Μοράλες,  ο αντιπρόεδρος Άλβαρο Γκαρσία Λινέρα, η πρόεδρος της Γερουσίας Αντριάνα Σαλβατιέρα και ο πρόεδρος της Βουλής των Αντιπροσώπων Βίκτορ Ναβάρο υποβάλλουν κι αυτοί τις παραιτήσεις τους. (Reuters) 
**Η αντιπρόεδρος της Γερουσίας Τζανίν Άνιες γίνεται υπηρεσιακή πρόεδρος της Βολιβίας και η πρώτη γυναίκα στο αξίωμα αυτό. (''Time'')
*Ρουμανικές προεδρικές εκλογές (2019)
**Στη Ρουμανία οι πολίτες ψηφίζουν στον πρώτο γύρο των προεδρικών εκλογών. (Deutsche Welle)
*Το Ισραήλ επιστρέφει το έδαφος του "Νησιού της Ειρήνης" στην Ιορδανία. (''The Times of Israel'') 
*Ισπανικές γενικές εκλογές Νοεμβρίου 2019
**Οι Ισπανοί ψηφοφόροι προσέρχονται στις κάλπες για τις δεύτερες γενικές εκλογές σε έναν χρόνο.(Deutsche Welle) 
**Το PSOE, με αρχηγό τον  πρωθυπουργό Πέδρο Σάντσεθ, κερδίζει τις εκλογές, ωστόσο χάνει 3 έδρες και την απόλυτη πλειοψηφία στη Γερουσία. Παραμένει το πολιτικό αδιέξοδο. (''The Guardian'')
**Το ακροδεξιό Vox κερδίζει 28 έδρες και αναρριχάται στην 3η θέση. (BBC News)
**Οι κεντροδεξιοί Πολίτες, κατρακυλούν από τις 57 έδρες στο κογκρέσο σε μόλις 10, στην μεγαλύτερη απώλεια εδρών στις εκλογές. Ο αρχηγός τους, Άλμπερτ Ριβέρα, παραιτείται από την ηγεσία του κόμματος. (''El País'')  (''The New York Times'')

;Αθλητισμός
*Στο ποδόσφαιρο συλλόγων, οι Seattle Sounders FC νικούν τους Toronto FC 3–1 στο CenturyLink Field και κερδίζουν το δεύτερό τους κύπελλο MLS Cup. (Major League Soccer)
*Στο τένις, το Φεντ Καπ κατακτά για 3η φορά στην ιστορία της η Γαλλία, επικρατώντας της Αυστραλίας με 3-2 στον τελικό στο Περθ.   (ABC Net)

## 11 Νοεμβρίου
;Πόλεμος και επιθέσεις
*Μία ημέρα μετά την παραίτησή του από τη θέση του προέδρου της Βολιβίας, o Έβο Μοράλες αναφέρει ότι αποδέχτηκε την προσφορά πολιτικού ασύλου στο Μεξικό. (BBC News)

;Επιστήμη και τεχνολογία
*Πραγματοποιείται Διάβαση του Ερμή.  H επόμενη θα γίνει το 2032. Ο πλανήτης διέρχεται απευθείας μεταξύ της Γης και του Ήλιου. (NASA)

## 12 Νοεμβρίου

;Καταστροφές και δυστυχήματα
*Σε μετωπική σύγκρουση δύο επιβατικών αμαξοστοιχιών στην Κάσμπα του Μπανγκλαντές σκοτώνονται το λιγότερο 16 άτομα και τραυματίζονται περισσότερα από 100. (Yahoo! News)
*Η άνοδος της στάθμης της θάλασσας εξαιτίας της παγκόσμιας υπερθέρμανσης έχει ως αποτέλεσμα  να προκληθούν πλημμύρες στη Βενετία. Οι πλημμύρες είναι οι χειρότερες από το 1966 και ήδη έχει αναφερθεί ο θάνατος δύο ατόμων στη Βενετία. (NDTV) (BBC News) (''The Guardian'')

;Διεθνείς σχέσεις
* Ο βασιλιάς Φίλιππος ΣΤ' γίνεται ο πρώτος Ισπανός Μονάρχης που επισκέπτεται την Κούβα. (''The Washington Post'') 

;Πολιτική και εκλογές
*Ο Ισπανός πρωθυπουργός Πέδρο Σάντσεθ από το PSOE και ο αρχηγός του αριστερού κόμματος Ποδέμος
Πάμπλο Ιγκλέσιας ανακοινώνουν μια πρώτη συμφωνία για σχηματισμό κυβέρνησης συνασπισμού, την πρώτη στην δημοκρατική ιστορία της χώρας.
(''The New York Times'')
* Η γερουσιαστής Τζανίν Άνιες αυτοανακηρύσσεται Πρόεδρος της Βολιβίας. (''The New York Times'')
*Πολιτική της Μολδαβίας
*Με πρόταση δυσπιστίας ανατρέπεται η κυβέρνηση της πρωθυπουργού της Μολδαβίας Μάγια Σάντου μετά την παραβίαση της συμφωνίας για συνασπισμό με το Σοσιαλιστικό Κόμμα. (Reuters)

## 13 Νοεμβρίου
;Πόλεμος και επιθέσεις
*Σε βομβιστική επίθεση αυτοκτονίας με παγιδευμένο όχημα σκοτώνονται 12 άτομα και άλλα 20 τραυματίζονται κοντά στο υπουργείο Εσωτερικών της πρωτεύουσας του Αφγανιστάν, Καμπούλ. (Al Jazeera) (Yahoo! News)
**Σε αεροπορικούς βομβαρδισμούς του Ισραήλ σκοτώνονται 22 Παλαιστίνιοι (μεταξύ των οποίων 2 άμαχοι) και δεκάδες άλλων τραυματίζονται. (''Haaretz'')
*Τζιχαντιστές σκοτώνουν έξι πολίτες και τραυματίζουν άλλους 7 σε χωριό κοντά στα σύνορα Μοζαμβίκης και Τανζανίας. Όλα τα θύματα ήταν Τανζανοί πολίτες, ενώ οι τρομοκράτες ταυτοποιήθηκαν ως Μοζαμβικανοί. (News24) 

;Καταστροφές και δυστυχήματα
*Σε μετωπική σύγκρουση ενός λεωφορείου με ένα φορτηγό κοντά στην Νίτρα σκοτώνονται 13 άτομα και τραυματίζονται τουλάχιστον άλλα 17. Η καταστροφή είναι η πλέον θανατηφόρα στη Σλοβακία την τελευταία δεκαετία. (Reuters)

;Διεθνείς σχέσεις
*Η μεταβατική Πρόεδρος της Βολιβίας Τζανίν Άνιες  συνάπτει επίσημα διπλωματικές σχέσεις με την κυβέρνηση του Χουάν Γκουαϊδό στη Βενεζουέλα, μετά την αναγνώρισή της ως προέδρου της Βολιβίας από τον ίδιο στο Twitter.  (''Daily Sabah'')

;Πολιτική και εκλογές
*Δύο άτομα σκοτώνονται σε συγκρούσεις ανάμεσα στη βολιβιανή αστυνομία και σε υποστηρικτές του πρώην προέδρου Έβο Μοράλες. Συνολικά, 10 άτομα έχουν σκοτωθεί ως σήμερα από τότε που ξέσπασε η πολιτική αναταραχή στη Βολιβία. (Al Jazeera)
*Πολιτική της Τυνησίας
**Ο Ρασέντ Γκανουσί εκλέγεται πρόεδρος της Συνέλευσης των Αντιπροσώπων του Λαού της Τυνησίας. (France 24)

## 14 Νοεμβρίου

;Καταστροφές και δυστυχήματα
*Σε καραμπόλα οχημάτων στο νοτιοανατολικό Ιράν σκοτώνονται τουλάχιστον 28 άτομα, από τ αοποία όλα ήταν αφγανικής εθνικότητας. (BBC News)

;Νόμος και έγκλημα
*Επεισόδιο πυροβολισμών σε σχολείο σημειώνεται στη Σάντα Κλαρίτα της Καλιφόρνια στο Λύκειο Σόγκους. 16χρονος ένοπλος τραυματίζει 5 μαθητές, τους δύο θανάσιμα και στη συνέχεια αυτοπυροβολείται. Ο δράστης πεθαίνει στο νοσοκομείο μία ημέρα μετά. (''The Cincinnati Enquirer'')

;Πολιτική και εκλογές
*Πολιτική της Μολδαβίας
* Στη Μολδαβία νέος πρωθυπουργός ορκίζεται ο Ίον Κίτσου. (Reuters)

## 15 Νοεμβρίου
;Οικονομία
*Εξαιτίας των οικονομικών κυρώσεων των ΗΠΑ εναντίον του Ιράν, η κυβέρνηση της Τεχεράνης ανακοινώνει ότι η βενζίνη θα δίνεται με το δελτίο (60 λίτρα μηνιαίως) και οι τιμές θα αυξηθούν κατά 50%. Οι Ιρανοί βγαίνουν στους δρόμους σε ένδειξη διαμαρτυρίας για το σχέδιο. (Al Jazeera) (''The New York Times'')

;Πολιτική και εκλογές
*Υπογράφεται συμφωνία από τα περισσότερα πολιτικά κόμματα της Χιλής που υποστηρίζει τη διεξαγωγή δημοψηφίσματος τον Απρίλιο του 2020 για την σύνταξη ενός νέου συντάγματος μέσω συντακτικής συνέλευσης. Αυτή θα είναι η πρώτη φορά που το Σύνταγμα της Χιλής  θα γραφτεί με την συμμετοχή του λαού.(''The Guardian'')
*Στη Βολιβία οι δυνάμεις ασφαλείας στην πόλη Κοτσαμπάμπα ανοίγουν πυρ εναντίον διαδηλωτών, σκοτώνοντας τουλάχιστον πέντε. (CBC News)

## 16 Νοεμβρίου
;Πόλεμος και επιθέσεις
*Στη Βολιβία σκοτώνονται από τα πυρά των δυνάμεων ασφαλείας τουλάχιστον οκτώ άτομα και δεκάδες άλλων τραυματίζονται στη Σακάμπα. Τα θύματα ήταν υποστηρικτές του ανατραπέντος προέδρου Έβο Μοράλες. (NPR) (Associated Press)

;Νόμος και έγκλημα
*Στο Σαν Ντιέγκο των ΗΠΑ, ένας άντρας σκοτώνει την παράξενη σύζυγό του και τα τρία τους παιδιά και τραυματίζει ένα ακόμα παιδί, και στη συνέχεια αυτοκτονεί. (''The New York Times'')

;Πολιτική και εκλογές
*Προεδρικές εκλογες της Σρι Λάνκα (2019):
**Οι ψηφοφόροι στη Σρι Λάνκα εκλέγουν τον νέο πρόεδρο. (Reuters)
**Ο υποψήφιος του δεξιού κόμματος Γκοταμπάγια Ρατζαπάκσα κερδίζει τη νίκη. (Reuters)
*Η αστυνομία στο Παρίσι ρίχνει αντλίες νερού και προβαίνει σε 105 συλλήψεις κατά την επετειακή διαδήλωση έναν χρόνο μετά την πρώτη κινητοποίηση του κινήματος κίτρινα γιλέκα. (Reuters)
*Κατά τν 30ή επέτειο του ξεσπάσματος της Βελούδινης Επανάστασης, περισσότερα από 200.000 άτομα συρρέουν στην Λέτνα της Πράγας και ζητούν την παραίτηση του πρωθυπουργού της Τσεχίας, Αντρέι Μπάμπις. (BBC News)

## 17 Νοεμβρίου
;Πόλεμος και επιθέσεις
*Συγκρούσεις ξεσπούν στο Πολυτεχνείο του Χονγκ Κονγκ. Η αστυνομία κάνει χρήση δακρυγόνων και συσκευών εκτίναξης νερού, ενώ οι διαδηλωτές που ζητούν δημοκρατία επιτίθενται με τόξα και βέλη και με αυτοσχέδιες βόμβες, και ανάβουν φωτιές. (Reuters)

;Καταστροφές και δυστυχήματα
*Από έκρηξη αερίου στο Τσιταγκόνγκ του Μπανγκλαντές σκοτώνονται τουλάχιστον επτά άτομα και άλλα οκτώ τραυματίζονται. (Reuters)

;Υγεία και περιβάλλον
*Σε απάντηση στην επιδημία ιλαράς, η Σαμόα κηρύσσει κατάσταση έκτακτης ανάγκης, κλείνει όλα τα σχολεία και καλεί όλα τα άτομα ηλικίας κάτω των 17 να αποφεύγουν τις δημόσιες συγκεντρώσεις. (ABC News)

;Νόμος και έγκλημα
*Τουλάχιστον 10 άτομα πυροβολούνται, τέσσερα από τα οποία σκοτώνονται, σε επεισόδιο με μαζικούς πυροβολισμούς σε πάρτι στο Φρέσνο της Καλιφόρνια. (CNN)

;Πολιτική και εκλογές
*Λευκορωσικές βουλευτικές εκλογές (2019)
**Οι ψηφοφόροι στη Λευκορωσία προσέρχονται στις κάλπες για τις βουλευτικές εκλογές, οι οποίες εποπτεύονται από παρατηρητές του ΟΑΣΕ, λόγω της κακής επίδοσης της χώρας σε θέματα ανθρωπίνων δικαιωμάτων. (Deutsche Welle)

## 18 Νοεμβρίου
;Πόλεμος και επιθέσεις
*Η αστυνομία του Χονγκ Κονγκ αποκλείει εκατοντάδες φοιτητών διαδηλωτών στο Πολυτεχνείο.Οι διαδηλωτές κατορθώνουν να διαφύγουν από το πανεπιστήμιο μέσα από τους υπονόμους και φεύγουν με μοτοποδήλατα. (Reuters)
*Σε αεροπορική επίθεση στη Λιβύη σε κατάστημα μπισκότων σκοτώνονται πέντε πολίτες του Μπανγκλαντές και δύο Λίβυοι ενώ άλλοι 33 τραυματίζονται στην Τρίπολη. (''The Seattle Times'')
*Στο Μάλι σκοτώνονται από ισλαμιστές 24 στρατιώτες και τραυματίζονται άλλοι 29 στα βόρεια της χώρας.Σκοτώθηκαν επισης 17 από τους δράστες. Μετά τον θάνατο κάποιων στρατιωτών που υπέκυψαν στα τραύματά τους αργότερα, ο συνολικός αριθμός των θυμάτων ανήλθε στα 42. (Reuters) (''The New York Times'')

;Νόμος και έγκλημα
*Το Ανώτατο Δικαστήριο του Χονγκ Κονγκ αποφαίνεται ότι η απαγόρευση στο να φορά κάποιος μάσκα παραβιάζει την Βασική Νομοθεσία. (''South China Morning Post'')

;Πολιτική και εκλογές
*Γενικές εκλογές των Νήσων Μάρσαλ (2019)
**Οι πολίτες στις Νήσους Μάρσαλ ψηφίζουν για τα 33 με΄λη της βουλής. (Reuters)

## 19 Νοεμβρίου
;Πόλεμος και επιθέσεις
*Καθώς συνεχίζονται οι διαδηλώσεις κατά της αύξησης των καυσίμων στο Ιράν, η Διεθνής Αμνηστία αναφέρει ότι 106 διαδηλωτές έχουν πεθάνει στη διάρκεια των ταραχών. (BBC News) (''National Post'')

;Πολιτική και εκλογές
*Ο Σίνζο Άμπε γίνεται ο μακροβιότερος σε θητεία πρωθυπουργός της Ιαπωνίας. (''The Straits Times'')
*Στο Κουβέιτ, ο Εμίρης διορίζει νέο πρωθυπουργό τον Σαμπάχ Αλ Χαλίντ Αλ Σαμπάχ σε αντικατάσταση του Τζαμπέρ Αλ Μουμπάρακ Αλ Χαμάντ Αλ Σαμπάχ. (''Gulf News'')
*Γενικές εκλογές του Μοντσεράτ (2019)
**Έπειτα από τη νίκη του στις χθεσινές γενικές εκλογές, ο Ίστον Τέιλορ-Φάρελ ορκίζεται πρωθυπουργός του Μοντσεράτ. (RJR News)
*Η Σιλβέρια Γιάκομπς διορίζεται νέα πρωθυπουργός του Αγίου Μαρτίνου Ολλανδίας. (The Daily Herald)

## 20 Νοεμβρίου

;Πολιτική και εκλογές
*Αιθιοπικό δημοψήφισμα (2019)
**Ο λαός Σιντάμα της Αιθιοπίας προσέρχονται στις κάλπες σε ένα δημοψήφισμα για μεγαλύτερη αυτονομία στη Ζώνη Σιντάμα. Εάν εγκριθεί η αυτονομία, τότε η τοπική φορολογία, η εκπαίδευση, η ασφάλεια και η νομοθεσία θα αποφασιστούν από τους Σιντάμα αντί της κυβέρνησης της Αιθιοπίας. (Reuters)
*Εκλογές στο Ισραήλ
**Ο αρχηγός της Κυανόλευκης Συμμαχίας Μπένι Γκαντς αποτυγχάνει να σχηματίσει κυβέρνηση στην προθεσμία που του είχε δοθεί. Καθώς και ο πρωθυπουργός του Ισραήλ Μπενιαμίν Νετανιάχου επίσης δεν πέτυχε, η χώρα οδεύει στις τρίτες εκλογές σε περίοδο δύο ετών. (Al Jazeera)

;Νόμος και έγκλημα
*Εν μέσω καταγγελίας για βιασμό από μια αμερικανίδα και μετά την προβολή μιας τηλεοπτικής συνέντευξης στην οποία απέτυχε να απαντήσει στο θέμα και στις σχέσεις του με τον καταδικασμένο για σεξουαλικά εγκλήματα αυτόχειρα χρηματιστή Τζέφρι Επστάιν, παραιτείται από τον δημόσιο βίο ο Πρίγκιπας Ανδρέας, Δούκας της Υόρκης. (parapolitika.gr)

## 21 Νοεμβρίου

;Καταστροφές και δυστυχήματα
*Από έκρηξη σε εργοστάσιο πυροτεχνημάτων στην πόλη Μπαρτσελλόνα Πότσο ντι Γκόττο της Σικελίας, σκοτώνονται πέντε και τραυματίζονται δύο άτομα. (Sky News)

;Νόμος και έγκλημα
*Απαγγέλλονται επίσημα κατηγορίες εναντίον του Ισραηλινού πρωθυπουργού Μπενιαμίν Νετανιάχου από τον εισαγγελέα Αβιχάι Μαντελμπλίτ fγια μίζες, απάτη και κακοπιστία.  Ο Νετανιάχου κάνει λόγο για "κυνήγι μαγισσών" και αρνείται τις κατηγορίες. (''The Guardian'')

## 22 Νοεμβρίου

;Υγεία και περιβάλλον
*Η Σαμόα επιβεβαιώνει τον θάνατο από ιλαρά 20 ατόμων, από τα οποία όλα ήταν κάτω των 4 ετών εκτός από ένα. Επίσης, άλλα 11 νοσηλεύονται σε κρίσιμη κατάσταση. Οι αρχές έχουν καταγράψει 1.644 κρούσματα από την αρχή της επιδημίας τον περασμένο μήνα. (RNZ)

;Διεθνείς σχέσεις
*Το Ηνωμένο Βασίλειο χάνει την προθεσμία που του δόθηκε από τα Ηνωμένα Έθνη προκειμένου να επιστρέψει τον έλεγχο του αμφισβητούμενου Αρχιπελάγους Τσάγκος στον Μαυρίκιο, κάνοντας την κυβέρνηση του Μαυρίκιου να αποκαλέσει το Ηνωμένο Βασίλειο έναν "αποικιακό κατακτητή". (BBC)

## 23 Νοεμβρίου
;Υγεία και περιβάλλον
*Η Τόνγκα και τα Φίτζι κηρύσσονται σε κατάσταση συναγερμού καθώς συνεχίζεται η επιδημία ιλαράς στον Ειρηνικό. Ο αριθμός των νεκρών συνεχίζεται να αυξάνεται στη Σαμόα όπου τα σχολεία παραμένουν κλειστά. Έχουν επιβεβαιωθεί 1.797 κρούσματα ως και το Σάββατο, με τα 153 να εντοπίζονται την Παρασκευή. (BBC)

;Πολιτική και εκλογές
*Δημοψήφισμα ανεξαρτησίας στο Μπουγκαινβίλ (2019)
**Οι κάτοικοι στην Αυτόνομη Επαρχία του Μπουγκαινβίλ ψηφίζουν σε δημοψήφισμα και έχουν να επιλέξουν μεταξύ αυτονομίας εντός της Παπούα Νέας Γουινέας ή της απόλυτης ανεξαρτησίας. Ωστόσο, τον τελευταίο λόγο θα έχει η κυβέρνηση της Παπούα Νέας Γουινέας για το αν θα δεχθεί την ανεξαρτησία. (RNZ)
*Αιθιοπικό δημοψήφισμα (2019)
**Η εφορευτική επιτροπή της Αιθιοπίας ανακοινώνει ότι το δημοψήφισμα για την παραχώρηση αυτονομίας στη Ζώνη Σιντάμα εγκρίθηκε με ποσοστό 98,5% των ψήφων. (Reuters)

;Αθλητισμός
* Στο τένις, το Ντέιβις Καπ για το 2019 κατακτά η Ισπανία για 6η φορά στην ιστορία της, νικώντας τον Καναδά με 2-0 στον τελικό στη Μαδρίτη και με πολυτιμότερο παίκτη τον Ραφαέλ Ναδάλ (κέρδισε 8 στους 8 αγώνες). (in.gr)
* Κόπα Λιμπερταδόρες 2019:
**Η Φλαμένγκο κατακτά το Κόπα Λιμπερταδόρες του 2019 νικώντας με 2-1 την κάτοχο του τροπαίου Ρίβερ Πλέιτ στη Λίμα του Περού. Είναι ο πρώτος της τίτλος απο το 1981 και ο 2ος συνολικά. (BBC)

## 24 Νοεμβρίου
;Καταστροφές και δυστυχήματα
* Τουλάχιστον 24 άτομα σκοτώνονται από τη συντριβή αεροσκάφους λίγο μετά την προσγείωσή του σε πυκνοκατοικημένη περιοχή της πόλης Γκόμα στην Λαϊκή Δημοκρατία του Κονγκό. (euronews.com)

;Πολιτική και εκλογές
*Προεδρικές εκλογές της Γουινέας Μπισάου (2019):
**Οι ψηφοφόροι στη Γουινέα Μπισάου προσέρχονται στις κάλπες για τον πρώτο γύρο των προεδρικών εκλογών, εν μέσω πολιτικής αναταραχής.(Euronews)
*Εκλογές στο Χονγκ Κονγκ
**Στο Χονγκ Κονγκ διεξάγονται τοπικές εκλογές. Με συμμετοχή-ρεκόρ 71% το φιλοδημοκρατικό στρατόπεδο κερδίζει 333 από τις συνολικά 452 έδρες που αποφασίζονται στις εκλογές. (Reuters) 
*Ρουμανικές προεδρικές εκλογές (2019)
**Οι πολίτες στη Ρουμανία ψηφίζουν στον 2ο γύρο των προεδρικών εκλογών. (DW)
*Γενικές εκλογές της Ουρουγουάης (2019)
**Στην Ουρουγουάη διεξάγεται ο 2ος γύρος των προεδρικών εκλογών. (Aljazeera)
;Αθλητισμός
*Στο καναδικό ποδόσφαιρο, το 107ο κύπελλο της Canadian Football League, το Κύπελλο Γκρέι, κατακτά η ομάδα των Winnipeg Blue Bombers επικρατώντας των Hamilton Tiger-Cats με 33-12, στην πρώτη τους νίκη από το 1990. Ο παίκτης των Μπλου Μπόμπερς  Άντριου Χάρις γίνεται ο πρώτος παίκτης στην ιστορία του Κυπέλλου Γκρέι που ψηφίζεται τόσο πολυτιμότερος παίκτης όσο και πολυτιμότερος Καναδός (τρόπαιο Dick Suderman). (Sportsnet)

## 25 Νοεμβρίου
;Πόλεμος και επιθέσεις
*Διαδηλωτές καταλαμβάνουν την έδρα της MONUSCO στο Μπενί της Λαϊκής Δημοκρατίας του Κονγκό και πυρπολούν οχήματα των Ηνωμένων Εθνών εξοργισμένοι για την αποτυχία του ΟΗΕ να σταματήσει το αντάρτικο των Ενωμένων Δημοκρατικών Δυνάμεων. Οι κογκολέζικες δυνάμεις ασφαλείας πυροβολούν εναντίον του πλήθους για να τους διαλύσουν και σκοτώνονται τουλάχιστον δύο άτομα. (Al Jazeera)

;Καταστροφές και δυστυχήματα
*Δεκατρείς Γάλλοι στρατιώτες σκοτώνονται σε συντριβή ελικοπτέρου στη διάρκεια επιχείρησης εναντίον των τζιχαντιστών στο Μάλι.
(BBC)

## 26 Νοεμβρίου

;Καταστροφές και δυστυχήματα
*Σεισμός στην Αλβανία το 2019
**Ισχυρός σεισμός, ο μεγαλύτερος εδώ και πάνω από 40 χρόνια, πλήττει την βορειοδυτική Αλβανία με αποτέλεσμα να σκοτωθούν 51 άτομα και να τραυματιστούν περισσότερα από 3.000. Είναι επίσης ο μεγαλύτερος σε θύματα σεισμός του 2019 ως σήμερα.(AP News)

;Επιστήμη και τεχνολογία
* Εκτοξεύεται από το Διαστημικό Κέντρο της Γουιάνας ο πρώτος τηλεπικοινωνιακός δορυφόρος της Αιγύπτου, ο TIBA 1 από το Arianespace με τον πύραυλο Ariane 5. (Reuters) 

;Πολιτική και εκλογές
*Ο υπηρεσιακός Πρόεδρος του Μαυρίκιου Μπάρλεν Βιαπούρι παραιτείται. Ο ανώτατος δικαστής Έντι Μπαλανσί, αναλαμβάνει νέος υπηρεσιακός πρόεδρος. (L'Express)

## 27 Νοεμβρίου
;Πόλεμος και επιθέσεις
*Ισλαμιστές σκοτώνουν 15 άτομα κοντά στην πόλη Οϊσά της Λαϊκής Δημοκρατίας του Κονγκό έπειτα από τις διαδηλώσεις μίας εβδομάδας εναντίον των μαζικών εκτελέσεων από αντάρτες κοντά σε βάση των Ηνωμένων Εθνών. (Reuters)

;Καταστροφές και δυστυχήματα
*Από πυρκαγιά σε διαμέρισμα στη Μινεάπολη πεθαίνουν πέντε άτομα και άλλα τρία τραυματίζονται. (''The New York Times'')

;Πολιτική και εκλογές
*Γενικές εκλογές της Ναμίμπια (2019)
**Οι πολίτες στη Ναμίμπια προσέρχονται στις κάλπες για να εκλέξουν τον πρόεδρο και την Εθνοσυνέλευση. (Washington Post) 
*Ένατο Ευρωπαϊκό Κοινοβούλιο
**Το Ευρωπαϊκό Κοινοβούλιο επιβεβαιώνει την Επιτροπή Βον ντερ Λέιεν, η οποία θα αρχίσει να ισχύει την 1η Δεκεμβρίου. (DW)
*Οι ΗΠΑ εγκρίνουν την Πράξη του Χονγκ Κονγκ για τα Ανθρώπινα Δικαιώματα και τη Δημοκρατία. (ΝΥ Times)

## 28 Νοεμβρίου
;Πόλεμος και επιθέσεις
*Ο αριθμός των νεκρών από τις επιθέσεις ισλαμιστών τον μήνα Νοέμβριο στη Λαϊκή Δημοκρατία του Κονγκό φτάνει τους 80. (Al Jazeera)
*Ιρακινές διαδηλώσεις το 2019
**Σε μία από τις πιο αιματηρές ημέρες των διαδηλώσεων στο Ιράκ μέχρι σήμερα, οι δυνάμεις ασφαλείας ανοίγουν πυρ κατά διαδηλωτών κατά τον αποκλεισμό γέφυρας στη Νασρίγια σκοτώνοντας 25 άτομα, ενώ άλλα 10 σκοτώνονται στην Νατζάφ και άλλα 4 σκοτώνονται από πυρά στην πρωτεύουσα Βαγδάτη. (BBC)

;Καταστροφές και δυστυχήματα
*Σεισμός στην Αλβανία το 2019
**Άλλες 10 σοροί ανασύρονται από τα ερείπια των κτηρίων μετά τον μεγάλο σεισμό που έπληξε την Αλβανία δυο μέρες πριν, κάνοντας τον αριθμό των νεκρών να αυξηθεί στα 40 άτομα. (BBC)

## 29 Νοεμβρίου
;Πόλεμος και επιθέσεις
*Η ολλανδική αστυνομία αναφέρει ότι αρκετά άτομα τραυματίστηκαν σε επίθεση με μαχαίρι που έλαβε χώρα σε εμπορικό δρόμο της Χάγης.(Reuters)
*Επίθεση στη Γέφυρα του Λονδίνου το 2019
**Μαζικό μαχαίρωμα στη Γέφυρα του Λονδίνου έχει ως αποτέλεσμα να σκοτωθούν δύο πολίτες και να τραυματιστούν άλλοι τρεις. Ο δράστης φορούσε μια ψεύτικη ζώνη με εκρηκτικά και σκοτώνεται από τη Σκότλαντ Γιαρντ. (BBC)

;Νόμος και έγκλημα
*Η κυβέρνηση του Σουδάν ανακαλεί όλους τους νόμους που αφορούν την ελευθερία των γυναικών στο ντύσιμο, στην κίνηση, στην ίδρυση συλλόγων και στις σπουδές και διαλύει το μέχρι πρότινος κυβερνών κόμμα. (The Guardian)
*Δικαστήριο του Σουρινάμ κρίνει ένοχο τον πρόεδρο της χώρας Ντέσι Μπουτέρσε για φόνο. Η υπόθεση αφορά την εκτέλεση 15 επικριτών της κυβέρνησης το 1982, έπειτα από το στρατιωτικό πραξικόπημα του 1980, του οποίου ηγήθηκε ο Μπουτέρσε. Μαζί του κρίθηκαν επίσης ένοχοι άλλοι έξι πρώην αξιωματικοί του στρατού.(Guardian)

;Πολιτική και εκλογές
*Διαδηλώσεις στο Ιράκ το 2019
**Ο πρωθυπουργός του Ιράκ Αντέλ Αμπντού Μαχντί ανακοινώνει ότι σχεδιάζει να παραιτηθεί από το αξίωμά του, σε αντίδραση στις συνεχείς διαδηλώσεις. (DW)
*Ο πρωθυπουργός της Μάλτας Τζόζεφ Μούσκατ σκοπεύει να παραιτηθεί έπειτα από τον σάλο που προκάλεσε η έρευνα για τη δολοφονία της δημοσιογράφου Δάφνη Καρουάνα Γκαλιζία δύο χρόνια πριν. (DW)

## 30 Νοεμβρίου
;Πόλεμος και επιθέσεις
* Στην Λαϊκή Δημοκρατία του Κονγκό σκοτώνονται 12 πολίτες σε επίθεση εξτρεμιστών. (Al Jazeera)

;Καταστροφές και δυστυχήματα
*Εννέα άτομα σκοτώνονται και άλλα τρία τραυματίζονται από τη συντριβή αεροσκάφους στο Σιου Φολς της Νότιας Ντακότας.(''USA Today'')

;Νόμος και έγκλημα
* Σε ανταλλαγή πυροβολισμών στη Βίγια Ουνιόν της Κοαουίλα στο Μεξικό σκοτώνονται 22 άτομα (δύο πολίτες, 4 αξιωματικοί της αστυνομίας και 16 έμποροι ναρκωτικών). Πρόκειται για το μεγαλύτερο έγκλημα στο είδος του στη μεξικανική ιστορία. (CTV News)
*Ο πρωθυπουργός των Σαμόα, Τουιλαέπα Σαϊλέλε Μαλιελεγκαόι, αναφέρει ότι θα προτείνει νόμο με τον οποίο θα τιμωρούνται οι γονείς που αρνούνται να εμβολιάσουν τα παιδιά τους, εν μέσω επιδημίας ιλαράς, από την οποία έχουν πεθάνει 44 άτομα, τα περισσότερα από τα οποία ήταν παιδιά ηλικίας κάτω των τεσσάρων ετών.(RNZ)

;Πολιτική και εκλογές
*Ξεσπούν διαδηλώσεις κατά της φτώχειας στην κεντρική πόλη Τζιλμά της Τυνησίας, έπειτα από την αυτοπυρπόληση ενός άντρα για τον ίδιο λόγο την Παρασκευή (29 Νοεμβρίου). Η αστυνομία χρησιμοποιεί δακρυγόνα για να διαλύσει τους διαδηλωτές. (Reuters)

11